Megkezdõdött az Országos Mikulásfesztivál Nagykarácsonyban
A magyar Mikulás "lakóhelyén", Nagykarácsonyban megkezdõdött pénteken a január 6-ig tartó Országos Mikulásfesztivál.
A Fejér megyei településen megnyílt a Mikulásház, amelynek elsõ látogatói az árvíz és vörösiszap sújtotta településekrõl érkezett gyerekek voltak.
A mintegy 250 óvodás és kisiskolás a Baptista Szeretetszolgálat, a Mikulásfalva-Mesefalu Fejlõdéséért Fejlesztési Alapítvány és a Mikulásfalva Nonprofit Kht. meghívására találkozott a nagyszakállú ajándékosztóval, szórakozott a játszóházban, fedezte fel a szalmalabirintus titkait, és vett részt egy kétórás kulturális programon.
Bár az idei rendezvénysorozat fõ helyszíne a magyar Mikulásnak immár 15. éve otthont adó, s a szépszámú látogató miatt egyre "szûkebbé" váló Mikulásház volt, a község, valamint a Mikulásfalva-Mesefalu Alapítvány és a Mikulásfalva Kft. azonban egy mesefalu építését tervezi.
A beruházást három ütemben szeretnék megvalósítani. Az elsõ ütemben az új, 1000 négyzetméter alapterületû Mikulásház, a hozzá vezetõ Jóság Kapuja - azaz a bejárati épület -, valamint egy közösségi diákszállás épülne meg a falu szõlõhegyén, "minél hamarabb" - mondta el Garbarics Gábor, az alapítvány kuratóriumi elnöke.
A tervek szerint a mesefalu egész évben nyitva állna a látogatók elõtt, és hogy nyáron is legyenek vonzó programok, kialakítják a Mesterségek völgyét, ahol több épületben kézmûvesek kínálnák portékáikat, és mutatnák be azok készítését.
A Mesefalu elsõ ütemére már benyújtották az engedélyezési terveket. A teljes projekt megvalósítása legalább 1, 2 milliárd forintba kerülne, a pénzt pályázati úton szeretnék elõteremteni. Lesznek olyan pályázatok, amelyek lehetõséget adnak a projekt, illetve annak egyes részletei megvalósítására - mondta L. Simon László, a térség önkormányzati képviselõje.
Úgy vélte, hogy a hátrányos helyzetû településnek eredményes kitörési esélyt jelenthet a projekt megvalósítása, ki kell tehát használni a község nevében rejlõ, s térségfejlesztési szempontból is hasznosítható lehetõségeket.
A Mikulásházat és a Mikulásfesztivált évente mintegy 12-15 ezer - zömében óvodás és kisiskolás - gyerek keresi fel. Tavaly a gazdasági válság és az influenzajárvány miatt kevesebben, valamivel több mint 11 ezren fordultak meg a nagyszakállú rezidenciáján, de az idén ismét 12-13 ezer látogatóra számítanak - mondta Mészáros Géza, a nonprofit kft. ügyvezetõje. Hatezerötszázan már bejelentkeztek, és idõpontot foglaltak a látogatásra a Mikulás segítõinél.
A fesztiválon a hagyományos programok,látnivalók mellett újdonság lesz a kalandos bolyongásra csábító szalmalabirintus, Bubutimár Éva keramikus "titkokat õrzõ" tüneményes manófiguráinak a kiállítása, az adventi vásár, a lovas kocsikázási lehetõség.
A nagykarácsonyiak örülnek a rendezvénysorozatnak. Szépítik, díszítik a portákat, csütörtökönként közös kézmûves foglalkozásokon tervezik, készítik a dekorációkat. Ügyességüket dicséri a látogatókat a falu határában fogadó "szalmabála Mikulás", s a programok hirdetõtáblájaként funkcionáló hóemberek sora - mondta el Scheier Zsolt, Nagykarácsony polgármestere.
A fesztiválnyitó sajtótájékoztatón Szenczy Sándor, a Baptista Szeret szolgálat vezetõje bejelentette, hogy a szervezet ismét meghirdeti karácsonyi akcióját, és az országban száz helyen - közte Nagykarácsonyban - várják a rászoruló gyerekeknek szánt ajándékokkal megrakott cipõsdobozokat.
mikulás karácsony